Gubacha

Gubacha () – miestas Rusijoje, Permės krašte, prie Kosvos upės, 219 km į šiaurės rytus nuo Permės. Rajono (miesto apygardos) centras. Geležinkelio stotis prie Čiusovojaus–Solikamsko linijos, praeina Kunguro–Solikamsko plentas. Didelis chemijos pramonės centras (metanolio, formalino, pramoninio deguonies, kokso, naftalino, deguto, amonio sulfato gamyba), veikia šiluminė jėgainė. Gubachos apylinkėse yra gamtos paminklas – „Akmeninis miestas“.

 Istorija 

Gubacha yra Kizelo anglių baseine. 1755 m. pradėta geležies rūdos, o 1825 m. – akmens anglių kasyba. 1879 m. gyvenvietę pasiekė geležinkelis. Nuo 1928 m. Gubacha – miesto tipo gyvenvietė, nuo 1941 m. – miestas.

 Šaltiniai 

Kategorija:Permės krašto miestai